**ZAPISNIK**

**15. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

sreda, 26. 3. 2025

Prisotni člani

in aktivni

udeleženci: Danijel Levičar, dr. Dejan Paravan, dr. Bruno Glaser, mag. Hinko Šolinc, mag. Andrej Rajh, Igor Sirc, Ervina Jarc, Marko Vrevc, mag. Matej Škocir, mag. Aleksander Mervar, dr. Jurij Klančnik, Božidar Krajnc.

Odsotni: mag. Miranda Groff Ferjančič, Gorazd Pfeifer, mag. Marko Štucin, Matevž Frangež, Luka Mesec, dr. Igor Papič, mag. Miran Gajšek, Srečko Đurov.

Ostali prisotni: Janez Kerin, Ivan Molan, mag. Nataša Šerbec, Urban Kodrič, Metka Šošterič, Ana Vidmar, Matjaž Podjavoršek, Simona Pirnat Skeledžija, Polona Faletič.

Petnajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 10. uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 14. seje delovne skupine JEK2.
2. Status projekta JEK2, poročevalec: GEN energija.
3. Status DPN, poročevalec: MNVP, MOPE.
4. Vpliv projekta JEK2 na razvojne potrebe regije Posavje, poročevalec: RRA Posavje.
5. Razno.
6. **Potrditev dnevnega reda in zapisnika 14. seje delovne skupine JEK2.**

**SKLEP št. 15.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 14. seje delovne skupine JEK2.

1. **Status projekta JEK2, poročevalec: GEN energija.**

Iz GEN energije so predstavili status projekta JEK2, vključno s tehničnimi in finančnimi analizami, ki so v teku. Izpostavili so, da so pripravili poročilo o aktivnostih na pripravi modelov financiranja projekta JEK2.

V razpravi so se med drugim dotaknili vprašanja možnega strateškega partnerja pri izgradnji JEK2, financiranja projekta ter izbora potencialnega dobavitelja.

**SKLEP št. 15.2/1:** Člani in aktivni udeleženci so se seznanili s statusom projekta JEK2.

1. **Status DPN, poročevalec: MNVP, MOPE.**

MNVP je člane in aktivne udeležence seznanil, da je dne 25. 3. 2025 na MOPE posredoval dopis s povzetkom ključnih ugotovitev skupaj s podanimi mnenji in pripombami na predlog pobude za DPN. MOPE se bo do dopisa opredelil ter ga posredoval na GEN, da predlog pobude ustrezno dopolni v skladu s podanimi pripombami. Ko GEN predlog pobude dopolni, ga ponovno posreduje na MOPE, ta pa po pregledu naprej na MNVP, ki ga bo, v kolikor bo predlog pobude popoln in utemeljen, objavil v Prostorskem informacijskem sistemu. GEN je poudaril, da bodo predlog pobude ustrezno dopolni in posredovali na MOPE do začetka meseca maja.

Razprava je tekla o možnosti podaljšanja 30 dnevnega roka javne objave pobude ter vsebovanosti stikališč in daljnovodov ter območij začasnih in trajnih bivališč v predlogu pobude za DPN. Vodja delovne skupine je MOPE opozoril, da je s tem, ko predloga pobude ni dokončno uskladil z investitorjem, preden ga je poslal naprej na MNVP, proces vodil neoptimalno. MNVP je namreč tako po nepotrebnem obravnaval pripombe MOPE, ki jih je v nadaljevanju poslal nazaj na MOPE, ta pa jih bo poslal investitorju.

**SKLEP št. 15.3/1:** Člani in aktivni udeleženci so se seznanili s statusom DPN.

1. **Vpliv projekta JEK2 na razvojne potrebe regije Posavje, poročevalec: RRA Posavje.**

Predsednik Sveta regije Posavje Ivan Molan je izpostavil izjemen vpliv projekta JEK2 na celotno regijo Posavje. Poudaril je, da regija Posavje podpira projekt, a si želi sodelovanja ter ustreznega vključevanja v odločevalske procese. Mag. Nataša Šerbec, direktorica RRA Posavje je članom in aktivnim udeležencem predstavila vpliv projekta JEK2 na razvojne potrebe regije Posavje. Posebej je izpostavila pričakovane gospodarske in družbene učinke projekta JEK2 na regijo ter potrebo po pripravi Zakona o razvojnih potrebah regije Posavje ob sprejemanju DPN.

V razpravi je vodja delovne skupine izpostavil, da se na delovni skupini redno seznanjajo s sklepi Sveta Regije Posavje in Mestne občine Krško ter jih tudi upoštevajo. Poleg tega so člani in aktivni udeleženci delovne skupine poudarili pomen usklajenega sodelovanja med državo, lokalnimi skupnostmi in energetskim sektorjem pri nadaljnjem razvoju projekta. Vsi pa so se strinjali, da je potrebno začeti s pripravo Zakona o razvojnih potrebah regije Posavje.

**SKLEP št. 15.4/1:** Člani in aktivni udeleženci so se seznanili z vplivom projekta JEK2 na razvojne potrebe regije Posavje.

**SKLEP št. 15.4/2:** Člani in aktivni udeleženci podpirajo pripravo predloga Zakona o razvojnih potrebah regije Posavje, vodja delovne skupine pa bo o tem obvestil vlado.

1. **Razno.**

Seja se je zaključila ob 11:25 uri.

Zapisala: Polona Faletič

Danijel Levičar

vodja delovne skupine